**Հավելված 3**

**ՀՀ ներքին գործերի նախարարի**

**2024 թվականի \_\_\_\_\_\_\_\_\_\_ \_\_\_-ի  
N  -Ն հրամանի**

**ԿԱՐԳ**

**ՀՐԱՁԳՈՒԹՅԱՆ ՀՐԱՀԱՆԳՉԻ ՈՐԱԿԱՎՈՐՄԱՆ ՏՐԱՄԱԴՐՄԱՆ, ՈՐԱԿԱՎՈՐՈՒՄԻՑ ԶՐԿԵԼՈՒ ԴԵՊՔԵՐԸ ՍԱՀՄԱՆԵԼՈՒ ՄԱՍԻՆ**

1․ Սույն կարգով կարգավորվում են հրաձգության հրահանգչի որակավորման տրամադրման և որակավորումից զրկելու դեպքերը։

2․ Հրաձգության հրահանգչի թեկնածուի քննության դրական գնահատականի հիման վրա հանձնաժողովը ընդունում է որոշում թեկնածուին հրաձգության հրահանգչի որակավորման վկայական (Ձև 1) տալու վերաբերյալ: Վկայականը տրվում է 10 աշխատանքային օրվա ընթացքում 5 տարի ժամկետով:

3․ Հրաձգության հրահանգչի որակավորում չի տրվում՝

1) զենքի տիրապետմանը խոչընդոտող հիվանդությունների և վիճակներ ունեցող անձանց (հիվանդությունների և վիճակների ցանկը սահմանում է Կառավարությունը).

2) դիտավորյալ հանցագործություն կատարելու համար դատապարտված անձանց ում դատվածությունն օրենքով սահմանված կարգով հանված կամ մարված չէ.

3) Հայաստանի Հանրապետության քրեական օրենսգրքի 152-րդ, 308-313-րդ և 315-321-րդ հոդվածներով նախատեսված կամ հրազենի գործադրմամբ դիտավորյալ հանցագործություն կատարելու համար դատապարտված անձանց, անկախ դատվածությունը օրենքով սահմանված կարգով հանված կամ մարված լինելու հանգամանքից․

4) հանցագործություն կատարելու համար պատիժ կրող անձանց՝ բացառությամբ անզգուշությամբ կատարված հանցագործության համար ազատությունից զրկելու հետ չկապված պատիժ կրող անձանց, եթե անձը չի դատապարտվել զենքի օգտագործմամբ անզգուշությամբ կատարված հանցագործության համար.

5) այն անձանց, որոնց նկատմամբ իրականացվում է քրեական հետապնդում դիտավորյալ կամ զենքի օգտագործմամբ անզգուշությամբ կատարված հանցագործություն կատարելու համար (մինչև ռեաբիլիտացնող հիմքով քրեական հետապնդումը դադարեցնելը կամ արդարացման դատավճիռն օրինական ուժի մեջ մտնելը)․

6) դատարանի վճռով անգործունակ կամ սահմանափակ գործունակ ճանաչված անձանց.

7) զենքի շրջանառության կանոնները խախտած անձանց՝ մինչև վարչական տույժի ժամկետի լրանալը.

8) դիմելու պահին մեկ տարվա ընթացքում կրկնակի հասարակական կամ կառավարման սահմանված կարգի դեմ ոտնձգվող վարչական իրավախախտում կատարած անձանց.

9) Հայաստանի Հանրապետության բնակչության պետական ռեգիստրում չհաշվառված անձանց․

10) հրամանի հավելված N 3-ի 4-րդ կետի 3-րդ ենթակետով սահմանված պատրաստվածություն չանցած անձանց․

11) որակավորման քննությանը մասնակցած և անբավարար գնահատական ստացած թեկնածուների։

4․ Հրաձգության հրահանգիչը որակավորումից զրկվում է՝

1) մեկ տարվա ընթացքում ոչ պակաս, քան երկու անգամ խախտել է կամ չի կատարել «Զենքի շրջանառության կարգավորման մասին» օրենքի 34-րդ հոդվածով սահմանված հրաձգության հրահանգչի պարտականությունները․

2) առաջացել է սույն հրամանով նախատեսված որակավորման վկայականը ստանալու իրավունքը բացառող հանգամանքներ․

3) դատապարտվել է դիտավորությամբ հանցագործություն կատարելու համար,

4) հոգեկան հիվանդության, հարբեցողության կամ թմրամոլության պատճառով հաշվառման է վերցվել․

5. Տրված հրահանգչի որակավորման վկայականներն ուժը կորցրած է ճանաչվում հավելված 4-ի 2-րդ կետով սահմանված ժամկետը լրանալու դեպքում։

**Ձև 1**

**ՀՐԱՁԳՈՒԹՅԱՆ ՀՐԱՀԱՆԳՉԻ ՈՐԱԿԱՎՈՐՄԱՆ ՎԿԱՅԱԿԱՆԻ ՁԵՎ**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  | | --- | --- | --- | --- | --- | | |  | | --- | | 3x4 | | սերիա Հ    **Վ Կ Ա Յ Ա Կ Ա Ն**    **ՀՐԱՁԳՈՒԹՅԱՆ ՀՐԱՀԱՆԳՉԻ ՈՐԱԿԱՎՈՐՄԱՆ**  (Հրաձգության հրահանգչի որակավորման ստուգման  հանձնաժողովի)  202 թ. «\_\_\_\_\_\_\_\_\_\_\_\_» «\_\_\_\_\_»-ի N արձանագրություն | | | | Կ.Տ |  |  |  | | Տրվել է | \_\_\_\_\_\_\_\_\_\_\_\_\_\_\_ անուն | \_\_\_\_\_\_\_\_\_\_\_\_\_\_\_ հայրանուն | \_\_\_\_\_\_\_\_\_\_\_\_\_\_\_-ին ազգանուն | | Տրված «   »\_\_\_\_\_\_\_\_\_\_\_20  թ․    ՈՒժի մեջ է մինչև «   » \_\_\_\_\_\_ 20  թ․ |  | | | |  | **ՀՐԱՁԳՈՒԹՅԱՆ ՀՐԱՀԱՆԳՉԻ ՈՐԱԿԱՎՈՐՄԱՆ**  **ՀԱՆՁՆԱԺՈՂՈՎԻ ՆԱԽԱԳԱՀ** | | | |  |  |  | | | Վկայականը տրվել է | \_\_\_\_\_\_\_\_\_\_\_\_\_\_\_\_\_\_\_\_ ստորագրությունը | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ անունը, ազգանունը | | |  | | | | | «\_\_\_\_\_» «\_\_\_\_\_\_\_\_\_\_» 20   թ. | | | | |